Diari Oficial de la Generalitat Valenciana


Sumari del DOGV 9020, del 15-02-2021 (2021/1301)

Informació pública de l'aprovació de l'informe ambiental i territorial estratègic de la modificació puntual número 24 del Pla general d'ordenació urbana d'Almàssera (València), per model simplificat.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9020

Data del DOGV
:   15-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1301


Data del document
:   05-02-2021

Organisme emissor
:   Ajuntament d'Almàssera

Tipus de document
:   Anunci

Descriptors 

:   * Almàssera
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 24 del Pla general d'ordenació urbana d'Almàssera (València), per model simplificat. [2021/1301]  
Per acord del Ple de la corporació, en la sessió celebrada el dia 8 de febrer de 2021, es va adoptar el següent acord, la part resolutiva del qual es transcriu a continuació:  
  
«Primer. Segons estableix l'article 51 LOTUP, d'acord amb els criteris de l'annex VIII d'aquesta llei, la modificació del PGOU avaluada no té incidència en el model territorial vigent en el municipi, i es conclou que el procediment d'avaluació ambiental simplificada és suficient per a determinar que la proposta de modificació del PGOU núm. 24 del sòl urbà industrial no presenta efectes significatius sobre el medi ambient i, per tant, s'aprova l'informe ambiental i territorial estratègic, per model simplificat.  
  
Segon. Publicar anunci de l'informe ambiental i territorial estratègic favorable de la modificació del PGOU núm. 24, relativa a l'edificabilitat en sòl urbà industrial, en el Diari Oficial de la Generalitat Valenciana, de conformitat amb el que es preveu en l'article 51.7 de la LOTUP.  
  
  
Tercer. Sotmetre el document de modificació puntual del PGOU núm. 24 d'Almàssera a informació pública per un període de 45 dies, de conformitat amb el que es preveu en l'article 57 LOTUP, segons els mitjans contemplats en l'article 53 d'aquesta llei, mitjançant l'enviament del corresponent anunci al Diari Oficial de la Generalitat Valenciana, premsa escrita de gran difusió i portal de transparència i tauler d'edictes municipal (https://almassera.sedelectronica.es/board) per a la posada a la disposició del públic.  
  
Quart. Convalidar les actuacions administratives efectuades quant a les consultes a organismes afectats i sol·licitar -les a les entitats subministradores, d'acord amb la legislació sectorial.  
  
Cinqué. Una vegada concloses les anteriors actuacions, el pla serà sotmés a aprovació definitiva pel Ple de l'Ajuntament, si escau, tenint en compte els tràmits anteriors i el procediment legalment establit.  
  
  
Sisé. El present acord d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, pertoquen en via contenciós-administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Seté. El present acord d'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat el pla en el termini màxim de quatre anys des de la publicació. En tal cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla.  
  
Si, a conseqüència dels informes i al·legacions, es pretén introduir canvis substancials en la proposta de pla, abans d'adoptar-los es comunicarà als interessats i, mitjançant una resolució de l'alcalde, se sotmetran a informació pública pel termini de vint dies, acompanyats dels informes i al·legacions que sustenten la modificació proposada.  
  
Una vegada concloses les anteriors actuacions, la modificació del pla serà sotmés a aprovació pel Ple de l'Ajuntament.  
L'acord d'aprovació definitiva, juntament amb el text refós de les seues normes urbanístiques, es publicaran, perquè entren en vigor, en el Butlletí Oficial de la Província.»  
  
Almàssera, 11 de febrer de 2021.- L'alcalde: Ramón Puchades Bort.